Nationale Dodenherdenking

**Nationale Dodenherdenking** o **Dodenherdenking** (*Conmemoracion nacional di fayecidonan*) ta un conmemoracion di e solda hulandes, luchado di resistencia y otronan cu den nomber di Reino Hulandes a perde nan bida den conflicto di guera o misionnan di paz durante Segundo Guera Mundial. Dia 4 di mei ta conmemora "Dodenherdenking" den henter Reino Hulandes. 

## Caribe Hulandes

Mescos cu na Hulanda, ceremonianan conmemorativo ta tuma luga tur aña riba 4 di mei den henter Caribe Hulandes, unda e islanan Aruba, Boneiro y Corsou a hunga un papel prominente den Segundo Guera Mundial. Cada isla tin su mes monumento di guera unda e ceremonia ta tuma luga. E ceremonia ta tuma luga segun un protocol; cu ta consisti entre otro di 2 minuut di silencio pa e victimanan di guera, tanto militar como civil, despues di cua ta toca e himno Hulandes y e himno nacional di e isla. For di lantamento di solo te atardi e bandera Hulandes y e bandera local ta na halfstengel. Sinembargo, e conmemoracion di e fayecidonan di Guera Mundial II generalmente no ta biba tanto bou di poblacion di Caribe Hulandes manera ta e caso na Hulanda.

### Aruba
Na Aruba ta custumber cu gobernador di Aruba, gobierno Arubano, marina real y representacion Hulandes na Oranjestad (VNO) ta pone krans. Esaki ta tuma luga na e crusada di Laclé Boulevard y L.G. Smith Boulevard na Oranjestad, unda ta situa e monumento pa e Antilliaanse Schutterij, Vrijwilligerskorps Aruba (VKA) y e cuerponan militar durante di Segundo Guera Mundial. Prome cu 1963 e acto conmemorativo tabata tuma luga na pia di e toren di Willem III, unda tabatin un plakaat di brons cu e nombernan di e victimanan.

### Boneiro
Na Boneiro un ceremonia di conmemoracion cu ponemento di krans ta tuma luga na e monumento nacional den Wilhelminapark na Kralendijk. E monumento aki a ser lanta na honor di e 34 Boneriano cu a cay na Aruba, a causa di e atake Aleman dia 16 di februari 1942 riba e refinerianan di petroleo na Aruba, Eagle y Lago.

### Corsou
Na e Monumento di Guera na Waaigat na Willemstad, Corsou, e promé minister y gobernador di Corsou ta pone krans pa e mas cu 150 víctimanan di guera for di Caribe Hulandes.

### Monumentonan conmemorativo
*  - Adriaan Lacle Blvd. 
*  - Monumento di Guera na De Ruyterkade, Waaigat
*  - Monumento nacional dilanti Wilhelminapark
*  - Monumento na C. Wathey Square
*  Saba - Monumento na The Bottom
*  Sint Eustatius - Fort Oranje, monumento di guera

## Hulanda
Mesora despues di e liberacion di Hulanda e prome conmemoracion di e fayecidonan di a tuma luga dia 9 di mei 1945 riba Dam na Amsterdam, conforme e decision di konseho municipal di un dia promé. A dedica un minuut di silencio na memoria di e víctimanan di guera. 

E prome Conmemoracion Nacional na Hulanda, cu a surgi riba iniciativa priva, a tuma lugá na e Stadion Olimpico na Amsterdam riba 31 di augustus 1945, dia di cumpleaños di Reina Wilhelmina. Na 1946 esaki a keda ripiti riba 4 di mei. For di 1961 e Conmemoracion Nacional ta tuma luga na e Monumento Nacional, cu a ser devela na 1956 riba Dam, un plenchi den centro di Amsterdam. Ademas di e monarka di Reino Hulandes, representantenan di gobierno incluso e ministernan plenipotenciario di Aruba, Corsou y Sint Maarten na Hulanda y otro dignatario ta pone krans. Desde aña 1988 e conmemoracion a move for di 4 or di atardi pa 8 or di anochi. Entre 8:00 'or di anochi y 8:02 'or di atardi, tin dos minüt di silencio, cu ta conta pa henter e pais, tambe den luganan caminda no ta tene un conmemoracion oficial. Den localidadnan publico mester tene cuenta cu esaki. Esaki ta nifica, por ehempel, cu no tin fiesta, musica y otro actividadnan entre 7:45 y 8:15 p.m. Riba dia 4 di mei, tiendanan na Hulanda ta cera no mas laat cu 7'or p.m.

## Mira tambe
* Boy Ecury
* George Maduro
* Matansa di aprel
* Monumento di Guera na Corsou

## Link externo
*  Officieren en onderofficieren van de Schutterij op Aruba en het Vrijwilligers Korps Aruba